
ROMÂNIA

JUDETUL VASLUI
COMUNA BEREZENI

COMPARTIMENTUL FINANCIAR CONTABIL
TEL: +4 0235431326, FAX: +4 0235431122, e-mail: berezeniprimaria@yahoo.com
Nr. 7722/15.11.2023
RAPORT DE SPECIALITATE
la proiectul de hotărâre privind stabilirea salariilor de bază pentru funcţiile publice şi contractuale din cadrul aparatului de specialitate al primarului comunei  Berezeni, judeţul Vaslui, începând cu 01 Ianuarie 2024

Având în vedere:


a) art. 79 alin. (1) lit. c) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare;

b) art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 129 alin. (1), alin. (2) lit. a) coroborat cu alin. (3) lit. c), raportate la cele ale art. 155 alin. (5) lit. e), art. 391, art. 392 și art. 409, din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

c) art. 159-165 din Legea nr. 53/2003 – Codul muncii, republicat, cu modificările și completările ulterioare,

d) Legea-cadru nr. 153/2017 privind salarizarea personalului plătit din fonduri publice, cu precădere art. 10, art. 11, art. 41, anexa nr. VIII cap. I lit. A pct. III și cap. II lit. A pct. IV, precum și art. 12 alin. (1), care stabilește că indemnizația primarului și viceprimarului se determină prin înmulțirea coeficienților din anexa nr. IX  lit. C cu salariul de bază minim brut pe țară garantat în plată în vigoare - 3.300 lei;
Compartimentul  contabilitate emite următorul aviz.

Art. 1. – (1) Având în vedere prevederile art. 79 alin. (1) lit. c) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, respectiv: “funcţionarul public este în conflict de interese dacă se află în una dintre următoarele situaţii:  … c) interesele sale patrimoniale, ale soţului sau rudelor sale de gradul I pot influenţa deciziile pe care trebuie să le ia în exercitarea funcţiei publice”. 

(2) În acest caz, funcţionarul public este obligat să se abţină de la luarea deciziei sau participarea la luarea unei decizii şi să-l informeze de îndată pe şeful ierarhic căruia îi este subordonat direct. Acesta este obligat să ia măsurile care se impun pentru exercitarea cu imparţialitate a funcţiei publice, în termen de cel mult 3 zile de la data luării la cunoştinţă.

(3) Totodată, întrucât salarizarea priveşte întreg personalul din aparatul de specialitate al primarului, toţi funcţionarii publici din aparatul de specialitate au obligaţia legală de a se abţine de la luarea deciziei cu privire la stabilirea salariilor de bază.  
Art. 2. - Prezentul aviz se comunică secretarului general al comunei Berezeni.

